

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

17.04.2025. sēdes protokols Nr.5., 35.p.

**LĒMUMS** **Nr.** **2025/256**

**Par pašvaldības nekustamā īpašuma – dzīvokļa**

 **“Saulrieti”-17, Seces pagastā, Aizkraukles novadā,**

 **Atsavināšanu, pārdodot atkārtotā izsolē, un izsoles Noteikumu apstiprināšanu**

 Aizkraukles novada dome izskatīja Jaunjelgavas apvienības pārvaldes Seces pagasta pakalpojumu centra vadītāja pienākumu izpildītāja Andreja TIŠLERA 05.03.2025 parakstīto dokumentu Nr. 13.1/N/25/21 (reģistrēts Aizkraukles novada pašvaldībā 07.03.2025. ar Nr.J/5.5/25/1065) par dzīvokļa “Saulrieti”-17, Seces pagastā, Aizkraukles novadā, atkārtotas izsoles rīkošanu.

Aizkraukles novada dome 2024.gada 28.novembrī pieņēma lēmumu Nr. 867 (sēdes protokols Nr.18., 44.p.) “Par pašvaldības nekustamā īpašuma - dzīvokļa “Saulrieti” -17, Seces pagastā, Aizkraukles novadā atsavināšanu pārdodot izsolē un izsoles Noteikumu apstiprināšanu”.

Elektroniskā izsole notika no 2024.gada 10decembra līdz 2025.gada 9.janvārim.

Izsole uzskatāma par nenotikušu, jo tai nepieteicās neviens dalībnieks.

Nekustamais īpašums reģistrēts Zemgales rajona tiesas Seces pagasta zemesgrāmatas nodalījumā Nr.248 17 uz Aizkraukles novada pašvaldības vārda.

Aizkraukles novada pašvaldībai piederošais nekustamais īpašums – “Saulrieti”-17, Seces pagastā , Aizkraukles novadā, ar kadastra numuru 32789000105 ir 1 *(vienas)* istabas dzīvoklis ar kopējo platību 31,1 m2 un pie dzīvokļa piederošo kopīpašuma 3170/83993 domājamo daļu no būves ar kadastra apzīmējumu 32780070171001 un zemes vienības ar kadastra apzīmējumu 32780070171.

Dzīvoklis nav apgrūtināts ar īres tiesībām.

Aizkraukles novada pašvaldības domes Objektu apsekošanas un mantas vērtēšanas komisijas ar 2024.gada 17.oktobra lēmumu Nr.151 (sēdes protokols Nr.15., 4.p.) “Par nekustamā īpašuma atsavināšanas nosacītās cenas noteikšanu “Saulrieti”-17, Sece, Seces pagasts, Aizkraukles novads” noteikusi dzīvokļa nosacīto atsavināšanas cenu – **3993,00** EUR *(trīs tūkstoši deviņi simti deviņdesmit trīs euro un 00centi)*.

Īpašums nav nepieciešams pašvaldības funkciju veikšanai.

Pašvaldības likuma 10.panta pirmās daļas 16.punkts nosaka, ka domes kompetencē ir lemt jautājumu par pašvaldības nekustamā īpašuma atsavināšanu, savukārt šī likuma 73.panta ceturtajā daļā noteikts, ka pašvaldībai ir tiesības atsavināt tai piederošo īpašumu.

Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 4.panta otro daļu, 8.panta otro daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Ministru Kabineta 2011.gada 1.februāra noteikumiem Nr.109 „Kārtība, kādā atsavināma publiskas personas manta”, Aizkraukles novada domes Objektu apsekošanas un mantas vērtēšanas komisijas 2024.gada 17.oktobra sēdes lēmumu Nr.151 (sēdes protokols Nr.15., 4.p.), ņemot vērā Aizkraukles novada domes Finanšu un attīstības jautājumu komitejas 10.04.2025. atzinumu, atklāti balsojot: ar 17 balsīm “PAR” (Jānis Sarmis BAJINSKIS, Uldis DZĒRVE, Ingūna GRANDĀNE, Gatis GŪTMANIS, Dāvis KALNIŅŠ, Elita KAŅEPĒJA, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Arvis UPĪTS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Uģis RUBENIS), “PRET” – nav, “ATTURAS” – nav, Guntis LIBEKS balsojumā nepiedalās, Aizkraukles novada dome **NOLEMJ**:

1. Apstiprināt dzīvokļa īpašuma “Saulrieti” -17, Seces pagastā, Aizkraukles novadā, atsavināšanai noteikto nosacīto sākumcenu **3993,00 EUR** *(trīs tūkstoši deviņi simti deviņdesmit trīs euro, 00  centi)*.
2. Atsavināt Aizkraukles novada pašvaldības dzīvokļa īpašumu”Saulrieti”-17, Seces pagastā, Aizkraukles novadā ar kadastra numuru 32789000105 sastāvošu no 1 *(vienas)* istabas ar kopējo platību 31,1m2 un pie dzīvokļa piederošo kopīpašuma 3170/83993 domājamo daļu no būves ar kadastra apzīmējumu 32780070171001 un zemes vienības ar kadastra apzīmējumu 32780070171, pārdodot to atklātā atkārtotā elektroniskā izsolē ar augšupejošu soli.
3. Apstiprināt atsavināmā dzīvokļa īpašuma “Saulrieti”-17, Seces pagastā, Aizkraukles novadā, izsoles Noteikumus (*pielikumā*).
4. Apstiprināt izsoles soli 200,00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš – 2025.gada 15.jūlijam.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē [www.aizkraukle.lv](http://www.aizkraukle.lv).
8. Uzdot rīkot izsoli Aizkraukles novada domes Izsoles komisijai.
9. Kontroli par lēmuma izpildi uzdot Aizkraukles novada pašvaldības izpilddirektoram Uldim RIEKSTIŅAM.

*Pielikumā: Dzīvokļa “Saulrieti”-17, Seces pagasts, Aizkraukles novads, izsoles Noteikumi Nr.2025/38 uz 5 lp.*

Domes priekšsēdētājs Leons Līdums